חומרה - כמה קטנה...
אלודה, הנציגה הבלעדית של אולימפוס בישראל, החלה לשווק את המצלמה הדיגיטלית מדגם AZ-2 ZOOM – המשלבת גודל קטן, עוצמת זום וטכנולוגיית צילום מתקדמת.
למצלמה גוף מטאלי דק בעובי 2 ס``מ בלבד, שטוח ודק ללא מכלולים נוספים. זום אופטי 2.8X, עדשה חדשנית עם מסלול אור ``מקופל`` וממדים קומפקטיים, כך שהיא יכולה לצלם תמונות זום מבלי שהעדשה תצא מגוף המצלמה. בנוסף, המצלמה עושה שימוש בשכבות חצי שקופות על הצג, כך שהאור יכול לחדור בכמה שכבות לתוך הפאנל לפני שהוא מוחזר. תכונת החזר זו מאפשרת לצג ה-LCD להציג תמונות גם במקומות כמו חופי ים ואתרי סקי, בהם צגי LCD רגילים אינם מצליחים להציג תמונות בהירות ונוחות לצפייה.
קל לאתר את התמונות
המצולמות באמצעות פונקציית לוח השנה הויזואלי של המצלמה. כך אפשר לסדר תמונות לפי תאריך או לקבל מבט חודשי בעזרת סמלים קטנים. לכן, הצגה לחברים של תמונות מחופשה או ממסיבה היא פשוטה ביותר. צריך רק למקם את המצלמה על המעמד וסבב השיקופיות מתחיל, לפי הסדר שנקבע. מצלמת AZ-2 ZOOM כוללת כפתור ג`ויסטיק חדש שמקל על הבחירה בין כיוונונים שונים. המצלמה מציעה 13 אופני תוכניות שמציעים איכות תמונה אופטימלית, במגוון רחב של מצבי צילום. מחיר לצרכן כולל מע``מ: 2,500 ש``ח
קוויאר איכותי שיחה באינטרנט חסימה מונעת לארכיון ההכרזה המועילה